Komitee wil weet waar is Distrik Ses se geld | Netwerk24
Dwelmlaboratorium op kleinhoewe in Randfontein oopgevlek
’n Dwelmlaboratorium is Woensdag op ’n kleinhoewe in Randfontein in Gauteng oopgevlek.
Polisie kry R2,5 m. se ivoorprodukte in huis
Die polisie in Kaapstad het Woensdagmiddag op meer as R2,5 miljoen se ivoorprodukte beslag gelê nadat ’n huis in Milnerton Ridge deursoek is.
Twee vas oor wapens en ammunisie
Die polisie in Mpumalanga het twee mans in hegtenis geneem nadat hulle op ongelisensieerde wapens en ammunisie in twee verskillende huise beslag gelê het.
Blitz weer aan die wenkant
Die Cape Town Blitz gee steeds die pas aan in die Mzansi-superliga ná sy derde agtereenvolgende oorwinning in die reeks.
KYK: Renjaer (17) herstel goed ná ongeluk
'Ek het die operasie van 11 uur oorleef.'
Komitee wil weet waar is Distrik Ses se geld
Deur Maygene De Wee 22 Junie 2018 12:30
Maite Nkoana-Mashabane, minister van landelike ontwikkeling en grondhervorming, moet aan die portefeuljekomitee oor menslike nedersettings verduidelik hoekom daar ’n tekort van R367 miljoen is in die begroting wat oudpres. Jacob Zuma in 2011 aan Distrik Ses-grondeisers toegeken het.
Maite Nkoana-Mashabane, minister van landelike ontwikkeling en grondhervorming. Foto: Beeld
Matlhodi Maseko, DA-LP en voorsitter van die komitee, het Vrydag in ’n verklaring gesê amptenare van die departement het Dinsdag aan die komitee gesê daar is slegs R333 miljoen toegeken om die Distrik Ses-grondhervormingsprogram te bespoedig. Volgens die amptenare is R153 miljoen hiervan nog beskikbaar.
“Luidens die departement se Distrik Ses-sakeplan is R700 miljoen egter aan die projek toegeken. Zuma het dié bedrag in 2011 bevestig toe hy gesê het dat alle grondeisers teen 2014 terug in Distrik Ses sou wees,” lui die verklaring.
Maseko sê Nkoana-Mashabane moet aan die komitee kom verduidelik hoekom daar ’n verskil van R367 miljoen is.
“Verder moet die minister verduidelik waar die verskil vandaan kom aangesien dit ernstige kommer wek,” sê Maseko.
Hy sê dat die grondhervormingsproses vir Distrik Ses reeds 20 jaar gelede op 31 Desember 1998 begin het en hoewel daar eisers is wat gelys en geverifieer is, is baie van die eisers steeds onseker wanneer hulle na Distrik Ses sal kan terugkeer.
Meer oor: Maite Nkoana-Mashabane | Distrik Ses | Grondeise
Distrik Ses-groep ontevrede toe minister nie opdaag
DG hoor glo hy gaan ‘Gupta-minister kry’
Sapu ‘wil ondermyn’ met aansoek teen bende-eenheid – ANC
Zuma het ‘uitvoerende gesag mislei’
ANC staan AfriForum se aansoek oor grond-verslag teen